Diari Oficial de la Generalitat Valenciana


Sumari del DOGV 3102, del 17-10-1997 (1997/10408)

RESOLUCIÓ de 14 de octubre de 1997, de la Direcció General d'Ordenació i Innovació Educativa i Política Lingüística, per la qual s'adjudiquen noves ajudes econòmiques per al desenvolupament del programa de garantia social, convocades per Ordre de 13 de juny de 1997.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3102

Data del DOGV
:   17-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10000


Organisme emissor
:   Conselleria de Cultura, Educació i Ciència

Tipus de document
:   Resolució

3480 RESOLUCIÓ de 14 de octubre de 1997, de la Direcció General d'Ordenació i Innovació Educativa i Política Lingüística, per la qual s'adjudiquen noves ajudes econòmiques per al desenvolupament del programa de garantia social, convocades per Ordre de 13 de juny de 1997. [97/X10903]
  
Per l'Ordre de 13 de juny de 1997, de les conselleries de Cultura, Educació i Ciència i d'Ocupació, Indústria i Comerç, (DOGV núm. 3.018, de 20 de juny de 1997), es convocaren subvencions per al desenvolupament de programes de garantia social, regulats en l'Ordre de 22 de març de 1994.
  
Examinades les sol·licitats d'ajudes presentades per les entitats promotores, i valorats els plans d'actuació presentats en funció dels criteris i de les prioritats establides en l'Ordre abans esmentada.
  
Vista la relació de renúncies incloses a l'Annex I, presentades per algunes entitats, a la subvenció que se'ls havia concedit per Resolució de 29 de juliol de 1997 (DOGV núm. 3.055, de 12 d'agost de 1997).
  
Vista la proposta de concessió de les ajudes que eleva la Comissió Mixta de garantia social creada a aquest efecte, en compliment del que preceptua el punt 13 de l'esmentada Ordre de convocatòria.
  
I amb subjecció a la competència que per delegació m'atorga el apartat 15 de l'Ordre de 13 de juny de 1997, resolc:
  
Primer
  
Aprovar la concessió de noves subvencions per al desenvolupament de la primera fase dels programes de garantia social a les entitats promotores i amb els perfils professionals i amb els imports indicats en l'Annex II.
  
Segon
  
Autoritzar i disposar la proposta de document comptable en fase AD per a cada expedient de programa de garantia social amb el seu respectiu número d'expedient i a càrrec de les línies 7.01 i 4.07 de la secció, servei i programa 99.33.184.47, pels imports respectius especificats per a cada programa en l'Annex I, per al desenvolupament de la primer fase.
  
Tercer
  
Els programes de garantia social, en connexió amb el que estableix l'apartat primer d'aquesta resolució i amb els punts 2 i 3 de l'Ordre de 13 de juny de 1997, es realitzaran en dues fases i serà requisit indispensable per a l'aprovació de la 2a fase, per resolució del director general de Formació i Inserció Professional de la Conselleria d' Ocupació, Indústria i Comerç, la correcta justificació en impresos normalitzats (inversió i despeses corrents) de les quantitats destinades a la realització de la primera fase del projecte i l'informe favorable de la Inspecció Educativa - apartat setze de l' Ordre de 13 de juny de 1997- on es faran constar les actuacions realitzades, el seguiment dels participants en l'acció formativa i totes les dades que es consideren d'interès per a la correcta avaluació del programa durant la primera fase.
  
El termini de presentació de la documentació esmentada, en la Conselleria de Cultura, Educació i Ciència, finalitzarà per a la part D o Inversió el 15 de novembre de 1997 i per a les parts A, B i C o Despesa Corrent el 9 de gener de 1998. En tot cas, les entitats promotores podran avançar la seua justificació a partir de l'1 de desembre de 1997.
  
Quart
  
El pagament de la subvenció es farà efectiu d'acord els termes indicats en l'apartat setze de l'Ordre de Convocatòria.
  
Les entitats promotores indicades en l'annex I hauran d'iniciar el programa de garantia social el 20 de octubre de 1997, presentar la documentació d'inici abans del 30 de octubre de 1997 i concloure'l el 15 de juny de 1998.
  
Cinquè
  
La dotació econòmica del capítol IV per a la primera fase prové en un 25% de fons propis i en un 75% correspon a fons finalistes aportats pel Fons Social Europeu. Per això, les entitats promotores utilitzaran el codi P.G.S./F.S.E. en cada un dels seus apunts comptables.
  
Sisè
  
La Conselleria de Cultura, Educació i Ciència queda facultada per a procedir a la minoració, o al reintegrament total si s'escau, de la subvenció concedida en els supòsits regulats en el punt 19 de l'Ordre de 13 de juny de 1997 i queda, en tot cas, l'entitat sol·licitant compromesa al compliment de que estableix el punt 18 del mateix text legal referent a les obligacions de les entitats promotores.
  
Setè
  
L'entitat promotora estarà obligada a justificar en imprès normalitzat, les quantitats aportades per a la realització del programa en la seua segona fase quan aquest finalitze i redactarà una memòria segons el que estableix el punt 20 de l'Ordre de Convocatòria de subvencions per al desenvolupament dels Programes de Garantia Social.
  
Els impresos normalitzats de justificació de despeses de la segona fase es podran recollir en les direccions territorials d'Ocupació, Indústria i Comerç.
  
Sense perjudici d'això, l'entitat promotora farà un seguiment de la inserció professional i/o reinserció educativa dels participants en el programa que, amb un estudi previ per la Comissió Mixta de programes de garantia social, servirà d'indicador per avaluar en futurs exercicis la viabilitat d'aquestes accions en funció del col·lectiu al qual anaven dirigides aquestes i de la modalitat d'actuació per la qual es va optar.
  
Els resultats de l'esmentat seguiment podran ser incorporats, en un termini màxim de 6 mesos, al terme del programa.
  
Vuitè
  
En compliment del que estableix el punt 17.3 de l'Ordre de 13 de juny de 1997, les conselleries de Cultura, Educació i Ciència i d'Ocupació, Indústria i Comerç, a través de les direccions territorials de Cultura i Educació, emetran un certificat a tots els alumnes que hauran participat en el programa, on constarà el nombre total d'hores cursades i les qualificacions obtingudes.
  
Novè
  
La realització dels Programes de Garantia Social es regirà pel que estableixen les ordres de 22 de març de 1994 i de 13 de juny de 1997, de les Conselleries de Cultura, Educació i Ciència i d'Ocupació, Indústria i Comerç, per aquesta resolució i per la Resolució de la Direcció General d'Ordenació i Innovació Educativa i Política Lingüística que regula el seu funcionament i organització acadèmica.
  
Contra aquesta resolució, que esgota la via administrativa, es podrà interposar, amb una prèvia comunicació d'aquesta intenció a l'òrgan que va dictar l'acte objecte d'impugnació, recurs contenciós administratiu en el termini de dos mesos comptadors des del dia de la seua publicació. L'esmentat recurs se substanciarà davant la jurisdicció contenciosa administrativa.
  
Sense perjudici d'això i en els supòsits regulats en l'article 118 de la Llei de Règim Jurídic de les Administracions Públiques i del Procediment Administratiu Comú (BOE de 27.11.92), es podrà interposar recurs extraordinari de revisió davant l'Hble. Sr. conseller de Cultura, Educació i Ciència en els terminis previstos en aquest precepte legal.